open-index/open-wikipedia-markdown huggingface dataset:
Regionnan di Aruba

Un **region di Aruba** ta un subdivision di e teritorio Arubano riba nivel geografico regional.

Aruba ta parti den ocho region, antes yama "districto". Cada region ta subdividi den zonanan (pueblo y barionan), cu na nan turno ta subdividi den cayanan. E sistema di subdivision tin solamente un funcion administrativo, dilogistico y estadistico. E prome cifra di e codificacion GAC ("*Geografische Adressen Classificatie*") di CBS Aruba ta indica e region.

## Historia
Na 1866 a dividi e isla den cuater districto: Noord, Santa Cruz, Savaneta y San Nicolas y un districto urbano (*stadsdistrict*): Oranjestad. Oranjestad tabata alabes apunta como e luga principal di Aruba. E tempo ey cada districto tabatin un cabesante di districto (*districtmeester*) cu tabata encarga cu supervision. Pa medio di ordenansa a stipula e districtonan di nobo na 1935 y a fiha e delineacion di e districtonan urbano Oranjestad y San Nicolas. Desde añanan 90 di siglo 20 Aruba tin 8 districto o region. Como region 'nobo' a agrega Paradera, cu anteriormente tabata pertenece na districto Noord. E otro dos region 'nobo' tabata resultado di a split e dos region mas grandi; Oranjestad a bira Oranjestad West y Oranjestad Oost y San Nicolas a bira San Nicolas Noord y San Nicolas Zuid.

Den boca di pueblo ta referi na e regionnan panort di e brug cu ta pasa riba di e laguna di Spaans Lagoen como *[[pariba di brug]]* (San Nicolas, Savaneta) y esunnan pazuid di e brug como *pabou di brug* (Oranjestad, Noord/Tanki Leendert, Santa Cruz, Paradera). 

## Regionnan
# Noord/Tanki Leendert
# Oranjestad West
# Oranjestad Oost
# Paradera
# Santa Cruz
# Savaneta
# San Nicolas Noord
# San Nicolas Zuid
Leandro Bacuna

**Leandro Jones Johan Bacuna** (☆ 21 di ougùstùs 1991 na Groningen) ta un futbolista profeshonal kurasoleño-hulandes ku usualmente ta hunga mediokampo.  El a representa Kòrsou den e selekshon nashonal i a gana ku e ekipo e Kopa Karibe na 2017.

## Karera
### Karera den klup
Bacuna a nase na Hulanda; yu di mayornan prosedente di Kòrsou. E ta ruman mayó di Juninho Bacuna, aktualmente hungadó di e klup di futbòl Birmingham City na Inglatera.

Na yanüari 2019 el a firma un kontrakto ku e klup ingles Cardiff City ku a tum'e over di Reading FC. Bacuna a hunga pa Hulanda 20 wega internashonal riba nivel hubenil i a representa Antias Hulandes den e selekshon nashonal hubenil.

### Karera internashonal
El a hunga pa tantu e selekshon nashonal antiano U-20 komo varios selekshon hubenil di Hulanda.  

Na mart 2016 Bacuna a debutá den e selekshon nashonal di Kòrsou. Ku e ekipo el a gana dia 25 di yüni 2017 e final di e Kopa Karibe 2017, derotando Jamaica ku 2–1. Na 2019 durante un wega kontra Honduras el a hinka e promé gòl ku Kòrsou a yeg'i anota den e torneo CONCACAF Gold Cup. Entre 2016 i 2023 el a hunga 47 biaha pa e selekshon nashonal i ta aktualmente kapitan di e ekipo.
Justin Ogenia

**Justin Ogenia** (☆ 5 di febrüari 1999 na Helmond, Hulanda) ta un futbolista profeshonal kurasoleño-hulandes ku usualmente ta hunga komo defensor. E ta hunga den promé divishon hulandes pa FC Eindhoven. 

## Karera internashonal
Ogenia a nase na Hulanda i tin raisnan arubano-kurasoleño. Na 2016 el a debutá den e selekshon nashonal U-20 di Kòorsou, hungando tres wega den e kualifikashon pa e kampeonato CONCACAF U-20 2017.
Martina

**Martina** por referi na:

## Hende

* *ku fam Martina*
**Churandy Martina (1984), atleta di Kòrsou
**Cuco Martina (1989), futbolista di Kòrsou
**Don Martina (1935-2024), promé minister di Antia Hulandes; su yu:
***Steven Martina, minister di Asuntunan Ekonomiko di Kòrsou
**Derwin Martina (1994), futbolista di Kòrsou
**Fridi Martina (1950-2014), aktris, kantante, dosente i direktor di komedia di Kòrsou
**Harold Martina (1935), pianista klásiko di Kòrsou i dirigente di orkesta
**Hemayel Martina (1990-2011), poeta di Kòrsou
**Javier Martina (1987), futbolista di Kòrsou
**Norwin Martina (1987), atleta di Kòrsou
**Ornelio (Kees) Martina (1930), gezaghebber di Kòrsou (1976-1982), minister di Hustisia (2016-1017); su yu:
***Ornelio (Kid) Martina, polítiko i minister den Gabinete-Pisas II
**Roy Martina (1953), médiko kurasoleño i outor di kurashon alternativo
**Ronnie Capriles Martina (1933-2019), hefe di PR & Informashon di Antillenhuis pa varios dekada.
**Shermaine Martina (1994), futbolista di Kòrsou
**Shermar Martina (1994), futbolista di Kòrsou
**Lia Willems-Martina (1949-2021), polítiko di Kòrsou

* *ku promé nòmber Martina*
** Martina Navratilova, tenista checo-merikano
Croes

**Croes** ta un fam di origen hulandes, di provinsia di Zeeland, ku presensia den Karibe Hulandes ku ta data di antes ku 1670. 

E por referi na:

## Hende

*Betico Croes (1938-1986), polítiko; su yunan:
**Glenbert Croes (1966), minister di Labor, Integrashon i Energia di Aruba
**Junior Croes, minister di Transporte i Komunikashon di Aruba
*Desiree Croes (1963), polítiko 
*Gerlien Croes (1987), polítiko 
*Hendrik Croes (1942), abogado i minister di Hustisia; su yu:
**Evelyn Wever-Croes (1966), promé minister di Aruba
*Rudy Croes (1946-2021), minister di Hustisia di Aruba
*Endy Croes (1968), minister di Enseñansa i Deporte di Aruba
*Frank Croes (1944-2025), polítiko 
*Frido Croes (1957-2020), minister di Enseñansa i minister plenipotensiario di Aruba
*Hildward Croes (1962-2014), músiko, kompositor i areglista 
*Joselin Croes, polítiko i minister plenipotensiario di Aruba na Washington D.C. (2018-2023)
*Margo Croes, minister di Salubridat, Deporte i Kultura di Antias Hulandes
*Mario Croes, hungado di pingpong
*Max Croes (1932), minister di Finansa di Antias Hulandes
*Mito Croes (1946-2016), minister di Bienestar General i minister plenipotensiario di Aruba
*Osbaldo Croes (? -1991), polítiko 
*Paul Croes (1976), minister di Asuntunan Sosial di Aruba
*Porfirio (Fichi) Croes, polítiko 
*Ricardo Croes, polítiko 
*Tico Croes (1955), minister di Turismo i Asuntunan Ekonómiko (1994-1998); minister di Finansa di Aruba (1998-2001)
*Vale Croes (1951-2015), kantante i komediante 
*Yolanda Croes, escritor
*Theresa Croes-Fernandes Pedra, hues i prokurado-general di Aruba

*Steven Croes (1980), polítiko, minister di Enseñansa di Kòrsou

## Otro

* Kaya G.F. (Betico) Croes, kaminda ku ta extende di sentro di Oranjestad pa Santa Cruz
Eman

**Eman** ta un fam di origen aleman ku presensia den Karibe Hulandes desde e di dos mitar di siglo 18. 

E por referí na:
## Hende

* John G. (Dudu) Eman (1899-1944), fundador di e promé banko komersial di Aruba
*Shon Henny Eman (Jan Hendrik Eman, 1887-1957), polítiko arubano; su yu:
** Shon A Eman (Cornelis Albert Eman, 1916-1967), polítiko arubano; su yunan:
***Henny Eman (Jan Hendrik Albert Eman, 1948-2025), polítiko arubano i promé premier di Aruba
***Mike Eman (1961), polítiko arubano i promé minister di Aruba
* Anouk Eman (1992), landadó sinkronisá, modelo i reina di beyesa di Aruba
 
## Otro

* Arrest Eman - Sevinger
* J.G. Emanstraat
Maduro

**Maduro** ta un fam di orígen hudiu–sefardí di Spaña i Portugal ku presensia den Karibe, inkluso Karibe Hulandes (desde siglo 17), Hulanda i Amérika. Na portugues e palabra *maduro* ta nifika hechu òf madurá.

E por referi na:

## Hende

*Calvin Maduro (1974), pelotero
*Clayon Maduro (1989), futbolista
*Hedwiges Maduro (1985), futbolista
*Hubert Maduro (1944-2026), hurista i representante den *Raad van State van het Koninkrijk*
* Lodewijk (Wijkie) Maduro, sindikalista i polítiko
*Remy Maduro, pelotero
*Victor (Bito) Maduro, yudoka
*Willem (Tico) Maduro, yudoka
*Xiomara Maduro (1974), polítiko

*Antoine Maduro (1909-1997), futbolista i papiamentista
*Charles Maduro (1883-1947), kompositor
* Chaunice Maduro, sòftbolista 
*Eldred Maduro, minister plenipotensiario di Antias Hulandes
* Emy Maduro, historiadó, aktivista i feminista
*George Maduro (1916-1945), luchado di resistensia
*Mongui Maduro (1891-1967), bankero, empresario i kolekshonista
*Mordy L.S. Maduro (1921-1982), dirigente deportivo 
*Ena Dankmeijer-Maduro (1920-2016), fundadó di biblioteka i museo Mongui Maduro
*Maurina Esprit-Maduro, minister di Enseñansa

*Nicolás Maduro, presidente di Venezuela

## Otro

*Maduro & Curiel's Bank N.V., banko na Karibe hulandes
*Madurodam, un siudat miniatura na Den Haag; nòmber derivá di George Maduro
*Stadion dr. Antoine Maduro, kompleho deportivo multifunshonal na Willemstad, Kòrsou
16 di sèptèmber

**16 di sèptèmber** ta e di 259 dia di aña (260 den un schrikkeljaar) riba e kalènder gregoriano. Ta resta 106 dia pa e aña terminá.

## A sosodé
* 1975 - Papua-Nieuw-Guinea a independisá di Australia

## A nase
* 1951 - Rene Herdé, polítiko arubano.
* 1970 - Ivar Asjes, promé minister di Kòrsou (2013-2015)
* 1991 - Gregor Breinburg, futbolista profesional arubiano-hulandes.

## A fayesé

## A selebrá/konmemorá
*  - Dia di Independensia Nashonal
*  Papua-Nieuw-Guinea - Dia di Independensia
* Dia Internashonal pa preservashon di e Kapa di Ozon
17 di sèptèmber

**17 di sèptèmber** ta e di 260 dia di aña (261 den un schrikkeljaar) riba e kalènder gregoriano. Ta resta 105 dia pa e aña terminá.

## A sosodé
* 1925 - Na Kòrsou a lanta e klup di fùtbol CSC Trappers ku na 1942 ta kambia nòmber pa Sport Unie Brion-Trappers (SUBT).
* 1934 - Na Aruba Lucy Smith ta lanta Lago Women's Club, awendia conoci como Women's Club of Aruba.
* 1941 - Apertura na Kòrsou di e skol di enseñansa sekundario "Algemeen Middelbare School" (AMS), awendia konosí komo Kolegio Alejandro Paula.
* 2010 - Na Sint Maarten a tuma lugá elekshonnan pa e promé parlamento di Sint Maarten. Entre e kuater partido den kontienda National Alliance a sali partido mas grandi ku 7 di e 15 asiento.
* 2020 - *Curaçao Plaza Hotel* na Kòrsou a wòrdu bendi na vindishi na Algemeen Pensioenfonds (APC).

## A nase

## A fayesé
* 2019 - Cindy Kerseborn (62), investigadó i dokumentalista surnameño-hulandes.
* 2025 - Robert Jeand'or (71), músiko, kantante, tumbero, lider di banda, kompositor i areglista arubano.

## A selebrá/konmemorá
* Dia Mundial di Manta
18 di sèptèmber

**18 di sèptèmber** ta e di 261 dia di aña (262 den un schrikkeljaar) riba e kalènder gregoriano. Ta resta 104 dia pa e aña terminá.

## A sosodé
* 1944 - E tankero belga *Ampetco* ta noufragá entre e kosta di Aruba i esun di Venezuela. Solamente 15 di e 48 tripulante ta sobrebibí e desastre.
* 1963 - Na Saba a tuma lugá e apertura ofisial di Aeropuerto Juancho Yrausquin.
* 1985 - Riba e plano di San Pedro na Hato, Kòrsou Kodela NV (awendia Aqualectra) a inougurá su promé turbina di biento.

## A nase
* 2000 - Ceddanne Rafaela, pelotero profeshonal di Kòrsou

## A fayesé

## A selebrá/konmemorá
*  - Dia Nashonal
19 di sèptèmber

**19 di sèptèmber** ta e di 262 dia di aña (263 den un schrikkeljaar) riba e kalènder gregoriano. Ta resta 103 dia pa e aña terminá.

## A sosodé
* 1983 - Sint Kitts i Nevis ta independisá di Reino Uni.

## A nase

## A fayesé

## A selebrá/konmemorá
*  - Dia di Independensia
Hato

**Hato** por referi na:

## Hende

*Ergilio Hato (1926-2003), futbolista (kiper) di Kòrsou

## Lugá

*Hato (Aruba), bario na Aruba
*Hato (Boneiru), bario na Boneiru
*Hato (Kòrsou), un region i bario na Kòrsou

## Otro

*Aeropuerto Hato, aeropuerto den region di Hato
*Kuebanan di Hato, kuebanan di kalki den region di Hato 
*Lanthùis Hato, kas di plantashi durante siglo 18 i 19 den region di Hato
*Stadion Ergilio Hato, kompleho deportivo na Willemstad, Kòrsou
Emirto de Lima

**José Maria Emirto de Lima** (☆ 25 di yanüari 1890 na Kòrsou - † 14 di ougùstùs 1972 na Barranquilla) tabata un músiko, musikólogo i kompositor kurasoleño-kolombiano. 

## Biografia
Emirto de Lima ta nase na Willemstad; yu di Paul Quirino de Lima (1861-1926) i Josefina Sintiago. E ta haya su promé lesnan di fió i piano di su tata, kende tabata músiko, dosente di músika i kompositor. Djei e ta kontinua su estudio di músika na Oropa, promé na Barcelona i despues na konservatorio di Paris, unda e ta optené su diploma di tokadó di fió.

Na 1910 De Lima ta kuminsa su karera na Colombia dunando les di músika na hobennan na Barranquilla. Originalmente e enkargo aki a wòrdu ofresé na su tata, kende a pasé over pe dor ku e no tabata kier bandona Kòrsou. Na Barranquilla e ta sigui pa funda un akademia di músika, atkeriendo un bon reputashon komo dosente. Komo kompositor, krítiko i musikólogo e tabata forma parti di e bida kultural di e siudat. El a okupá tambe e funshon di konsul di Liberia i Honduras na Barranquilla. 

De Lima ta kompone varios konsierto pa orkesta i ballet. Na 1911 kuater di su partitura ta sali publika na Cartagena. Su komposishonnan tabata parti di e evento musikal den un kompetensia di arte na e Weganan Olimpiko di Zomer 1932 na Los Angeles. Dor di su interes den lenguahe rítmiko e ta profundisá su mes den folklor kolombiano i ta publiká na 1942 e estudio etnográfiko *Folklore colombiano* tokante e dialektonan di e zonanan kolombiano na kosta di Karibe i serunan di Andes. Entre su obranan tin varios piesa musikal den estilo antiano, entre otro algun wals antiano i mazurka. Na 2001 Prins Bernard Cultuurfonds Caribisch Gebied (PBCCG, awendia Cultuurfonds Caribisch Gebied) ta saca henter un CD dediká na su komposishonnan bou título "Emirto de Lima, músika pa piano" i toká pa Harold Martina. 

Na su honor a graba su nòmber riba un di e kampananan di e kariòn “De vier Koningskinderen” ku ta instalá desde aña 1952 riba e edifisio di Museo di Kòrsou na Otrobanda.
Levi Silvanie

**Levi Juda Nathaniel Silvanie** (☆ 7 di novèmber 1987 na Kòrsou) ta un artista musikal, kantante, kantoutor, músiko, outor i ‘empresario kreativo’ kurasoleño.

## Bida
Silvanie a nase na Kòrsou i ta e di tres yu di Glen i Eva Silvanie, ambos artista musikal di e grupo di gospel "Duo Gleva". Su tata ta pastor i ya kaba na un edat hoben Levi tabata kanta den misa i den shownan di gospel i jazz. Ku 12 aña di edat e ta bira integrante fiho di Duo Gleva, tokando bateria. E popularidat di Duo Gleva den e époka ei a kondusi na un giro den region di Karibe i na Oropa. 

Despues di kaba skol sekundario Silvanie ta kontinua su estudio na Hulanda, pero no ta logra pa drenta universidat. E ta skohe pa sigui ku su karera musikal, aktuando riba diferente senario i den korto tempu e ta hasi varios giro di teatro. Na aña 2010 e ta lansa su promé kansion titulá “Bek” i na 2013 ta lansa su promé album "Different", konteniendo “Djis Mi Mes”, su hit single na 2010. Silvanie ta kanta na ingles i na su idioma natal papiamentu. Su músika ta un meskla di diferente estilo y género, entre nan folk, pop i jazz i na kual e ta agrega su raisnan karibense. Na 2011 el a presenta na Curaçao North Sea Jazz Festival. Desde 2015 el a partisipa den varios seri di ‘reality’ televishon na Hulanda, entre otro "Zeker Eten", e show di talento "We Want More" i "Dino", un talkshow presentá pa Jandino Asporaat. Banda di su gironan pa Aruba i Kòrsou e tabatin aktuashon internashonal na New York, Skandinavia i Reino Uni. 

Silvanie i e artista i poeta arubano, Rosabelle Illes, ta ko-outor di e buki pa mucha *Kurasonchi*, publiká na 2019.

Silvanie ta residensiá na Hulanda.
20 di sèptèmber

**20 di sèptèmber** ta e di 263 dia di aña (264 den un schrikkeljaar) riba e kalènder gregoriano. Ta resta 102 dia pa e aña terminá.

## A sosodé
* 1955 - Na Aruba a funda SAMBA (Stichting Alcohol Misbruik Bestrijding Aruba).
* 2007 - Un eksploshon i kandela den e barku *Seamec II* den e dòk di Curaçaose Dokmaatschappij (CDM) na Willemstad ta laga sinku morto.
* 2021 - Gabinete Wever-Croes II a keda instalá na Aruba.

## A nase
* 1960 - Pedro Atacho, polítiko di Kòrsou

## A fayesé
* 1967 - Felix Chakuto (76), lider sindikal kurasoleño.

## A selebrá/konmemorá
*  - Dia di Konstitushon
*  World Cleanup Day
21 di sèptèmber

**21 di sèptèmber** ta e di 264 dia di aña (265 den un schrikkeljaar) riba e kalènder gregoriano. Ta resta 101 dia pa e aña terminá.

## A sosodé
* 1819 - Un orkan pisa ta asotá Sint Maarten. Riba e parti hulandes di e isla ta kai 81 morto i 348 edifisio ta wòrdu destruí.

## A nase
* 1998 - Mikel Schreuders, landadó di Aruba. 

## A fayesé

## A selebrá/konmemorá
*  - Dia di Independensia
*  - Dia di Independensia
*  - Dia di Independensia
*  Dia Internashonal di Paz
*  Dia Internashonal di Alzheimer
22 di sèptèmber

**22 di sèptèmber** ta e di 265 dia di aña (266 den un schrikkeljaar) riba e kalènder gregoriano. Ta resta 100 dia pa e aña terminá.

## A sosodé
* 1954 - Un kandela feros ta destruí nuebe negoshi na San Nicolas, Aruba.

## A nase
* 1890 &ndash; Elias Römer († 1957), polítiko antiano.
* 1950 &ndash; Carel de Haseth, botikario, poeta, outor i polítiko antiano.
 
## A fayesé
* 2018 – Felix Flanegien (74), polítiko arubano.

## A selebrá/konmemorá
*  &ndash; Dia di Independensia
*  &ndash; Dia di Independensia
23 di sèptèmber

**23 di sèptèmber** ta e di 266 dia di aña (267 den un schrikkeljaar) riba e kalènder gregoriano. Ta resta 99 dia pa e aña terminá.

## A sosodé
* 1652 - Serka di e Islanan ABC tres barku ku nan tripulashon a resulta perdi despues di un orkan tropikal. 
* 1877 - Pa motibu di un horkan pisá na e islanan ABC 69 persona ta pèrdè nan bida, mayoria riba laman. Na Kòrsou tabatin basta daño material, kalkulá na US$ 2 mion. Na kosta den Pietermaai un konvento a wòrdu labá kompletamente.
* 1943 - Na Hato (Aruba) ta funda e klup di futbòl SV Bubali. 
* 2005 - Den e elekshon ku a tuma lugá na Aruba partidonan MEP (11), AVP (8),  MPA (1) y RED (1), ta logra representashon den Parlamento di Aruba.

## A nase
* 1958 - Elia Isenia, kantante, tumbero, kompositor i poeta di Kòrsou.

## A fayesé

## A selebrá/konmemorá
*  - Dia Nashonal
*  Dia Internashonal di Idioma di seña
24 di sèptèmber

**24 di sèptèmber** ta e di 267 dia di aña (268 den un schrikkeljaar) riba e kalènder gregoriano. Ta resta 98 dia pa e aña terminá.

## A sosodé
* 1986 - Na Aruba a funda e aerolinea nashonal Air Aruba.

## A nase
* 1831 - Emilio Teza († 1912), filólogo italiano
* 1984 - Tyrone Maria, futbolista kurasoleño

## A fayesé
* 2003 - Wilhelm Ellis (71), promé obispu antiano di e diósesis di Willemstad.
* 2019 - John Merryweather (87), e promé minister plenipotensiario di Aruba na Hulanda

## A selebrá/konmemorá
*  Cambodja - Dia di Konstitushon
*  Guinea-Bissau - Dia di Independensia
*  - Dia di Repúblika
25 di sèptèmber

**25 di sèptèmber** ta e di 268 dia di aña (269 den un schrikkeljaar) riba e kalènder gregoriano. Ta resta 97 dia pa e aña terminá.

## A sosodé
* 2009 - Na Aruba a tene elekshon pa Parlamento di Aruba.

## A nase
* 1926 - Oscar Henriquez († 2018), polítiko, gobernante, komersiante i empresario arubano.
* 1958 - Adelka Spanner, polítiko di Sint Eustatius.
* 1976 - Jonathan Johnson, polítiko sabano.
* 1990 - Emile Linkers, futbolista hulandes-arubiano 

## A fayesé

## A selebrá/konmemorá
Basic One

**Basic One** ta un grupo musical di Aruba cu ta toca un mescla di musica hip-hop, r&b, zouk, tumba y dancehall cu canto na Ingles, Papiamento, Hulandes y Spaño.

## Historia
E grupo a wordo forma na 1991, ora e rapper Arubano Janiro Eisden y e rapper-producer Dino Dirks a participa den un show di talento na Aruba. Dirks ta bandona e grupo na 1993 y ta wordo reemplasa pa producer Kurt Labadie. Den proyectonan musical e grupo tabata colabora cu otro artistanan, manera Jeon, compositor y musico. Jeon tabata activo tambe como cantante di Basic One. Na 2004, producer Michael Lampe, conoci como Kultivator, a uni na e grupo. 

## Diskografia
**Single**
* *Dios para den* 
* *Suave* 
* *Ladiesnight*
* *Marlene*
* *Idioma di bo Curpa* (2004, cu C Zar)
* *Dos Amor*

**Album/CD**
* *[[Suave (album)|Suave]]* (1996)
* *Mundo Cruel* (1997)
* *Crijojo Funk* (cu Vale Croes)
* *Danki Senjor*
* *Destino di Ghetto*
* *Bo Sa Caba* (2004)
* *Masterlijk* (2007)
Ataniro

**Ataniro**, nomber artistico di **Janiro Eisden**, (☆ 1 di april 1975 na San Nicolas), ta un musico, cantante, compositor y producer Arubano. Den añanan 90 el a bira conoci como artista di musica rap y hip hop, y como cantante di e grupo Basic One. Ataniro ta e prome rapper na Aruba cu tabata rap den idioma Papiamento.

## Bida
Janiro Eisden a lanta na San Nicolas cu su mayornan Alwin Pacheco Eisden y Judith Nassy, y su ruman muhe Deyanira. El a bishita John Wesley College MAVO y MTS Cesar Terzano-Bouwkunde. Na Hulanda el a gradua na ‘Regional Opleidingscentrum’ (ROC) como trahado social y ‘basis onderwijs assistent’. Bek na Aruba el a cuminsa su carera den cuido di adiccion (*verslavingszorg*), unda el a traha pa casi 10 aña. Despues di a capacita su mes e ta switch pa e funcion di ‘traject arbeidsbemiddelaar’ na Departamento pa Personal y Labor (DPL). 

Ataniro ta biba na San Nicolas, ta casa i tin yiu.

## Carera musical
For di chikito Ataniro tabata sa cu e por a canta, sinembargo te aña 1991 su carera musical a cuminsa ora el a participa na un ‘show di talento’, cantando rap na Ingles. E mesun aña e ta lanta, hunto cu Dino Dirks, e grupo musical ‘Basic One’. Na 1995 e grupo ta saca su prome album, conteniendo e cantica “Suave” cu ta bira hit na Aruba y henter Antias Hulandes. E grupo ta saca un cantidad di album mas, consechando exito hasta te den Europa. Como cantante Ataniro a participa na varios competencia di rap tanto na Aruba como Antias. Tambe el a subi e podium na multiple festival di calypso y a yega di competi den e festival di tumba na Aruba y Corsou. Na 2015 el a termina como number dos na Aruba y tabata finalista na Corsou, mientras su cantica “Tur mi ta kue” a resulta di tabata e ‘road march’ mas popular den carnaval. 

Ataniro tin un trayectoria di mas cu 30 aña di compone y produci cancion. Pa aña entre 3 pa 5 composicion tabata bira hit, tanto na Aruba como e islanan bisiña. E tabata e prome artista cu a logra aparece riba e cartelero di Aruba su Top 40 cu varios tema musical durante 117 siman consecutivo. El a compone tambe pa diferente artista local y internacional, di cual algun a resulta un hit. Na december 2021 Ataniro a produci, hunto cu su yiu homber Jahmani Eisden, su ultimo hit cu ta titula “Con Mi Por Lubida”.

Na ocacion di su 30 aniversario den farandula Ataniro a ricibi reconocimiento di gobierno di Aruba pa su contribucion na cultura Arubano y su aprecio pa e idioma Papiamento. Den centro di San Nicolas tin un mural cu su imagen.
Claudius Philips

**Claudius Alvin Philips**, tambe conoci como **Mighty Talent**, (☆ 8 di april 1964 na San Nicolas), ta un musico, lider di banda, cantante (di calypso), compositor, areglista y producer di Aruba. For di decada 1980 el a titula "Road March King" y "Calypso King" di Aruba multiple biaha. Philips ta wordo considera un artista legendario di musica carnavalesco Arubano. 

## Bida
Claudius Philips a nace na San Nicolas den un famia di seis yiu, cinco homber y un muhe. E tabata un famia musical, cada uno tabata toca un instrumento of tabata canta. Claudius tabata canta ademas di toca piano.

Su carera musical ta inicia cu 17 aña ora el a sali ganador di e *Mr Valentine Song Festival*, su prome festival na Sint Maarten. E mesun aña e ta sali ganador di e *Talented Teens Festival* na Aruba y ta asumi e nomber artistico ‘Mighty Talent’. Durante un periodo di mas cu 20 aña el a participa den Festival di Calypso y Roadmarch di Aruba como Mighty Talent, ganando e titulo di Rey di Calypso 20 biaha, Rey di Roadmarch 16 biaha y a corona pa tur dos titulo riba mesun anochi 9 biaha. E tabata uza Papiamento den su composicionnan di temporada di Carnaval, cua tradicionalmente tabata domina pa e idioma ingles. 

Na 1983 e ta sali e di cuater finalista den e Festival OTI (‘Organización de la Televisión Iberoamericano’) na Washington D.C. representando Antias Hulandes cu e composicion *En cada nota cantará su voz*. Den historia di su participacion esaki tabata e posicion mas halto di Antias Hulandes den Festival OTI. E mesun aña e ta gana e titulo di "Voz Hubenil" di Aruba. Na 1984 e ta gana e prome premio durante e Caribbean Song Festival. Na 1990 el a bay studia durante dos semester na ‘Berkley College of Music’ na Boston.

Claudius Philips tabata subi tarima cu diferente banda, entre nan Musical Time, Pride, Aruban band, Sound & Harmony i Sensacion del Caribe. Na 1992 e ta lanta su propio banda, O.R.E.O (abreviacion di *One Real Electronic Organization*). Huntu cu O.R.E.O. Philips ta bira popular riba e Islanan ABC, Sint Maarten, Surnam i New York durante añanan 1990 y 2000, kibrando tur record existente den benta di disco. Su album "Saka e Boem" en particular ta sobresali cu e  ‘Golden Award’ y ‘Platinum Award’ di ‘Disc Maker’, un organisacion na Philadelphia (Merca). Te awendia e ta e unico artista den Caribe Hulandes cu a logra esaki.

## Bida personal
Philips tin dos yiu homber activo den musica: Claudius Philips II, conoci tambe como *Claudius Jr.*, of *Claudy 2.0.*, como musico, producer, compositor, areglista y ingeniero di zonido y Shawn Philips, conoci como *Krypto* of *Mighty Talent, Jr.*, como cantante, compositor y areglista. Shawn Philips a titula "Rey di Calypso" di Aruba multiple biaha.

## Discografia
### Album
* *Come to the Island* (1993)
* *Saca e Boem* (1994)
* *Roadmarch 95 y Saca e Bum Bum* (1995)
* *Sigi sigi* (1996)
* *Hisa mi Salario* (1997)
* *Call me* (1998)
* *Mighty Talent* (1999)
* *We're Back at Last* (2002)
* *We're No Different* 
* *Present 2 Past*
Felipe Tromp

**Felipe Benito Tromp** (tambe conoci como *Felepito Tromp*) (☆ 15 di oktober 1917 na Aruba – † 12 di augustus 1995 na Aruba) tabata un maestro di scol y politico Arubano. E tabata e prome Gobernador di Aruba bou di e status constitucional nobo cu a drenta na vigor dia 1 di januari 1986.

## Biografia
Despues di caba ULO na Aruba Tromp ta continua su estudio na Nijmegen, Hulanda, prome na un gymnasium y despues un scol pa maestro di scol. Na 1942 e ta obtene su ‘hoofdakte’. E ta sigui pa obtene su diploma L.O. Ingles na 1946 y L.O. Spaño na 1948. Durante Guera Mundial II e ta wordo mobilisa y despues di su demobilisacion ta bay traha pa munisipio di Den Haag. Despues di bolbe Aruba na 1945 el a traha den enseñansa basico y den enseñansa general secundario (MULO). Pasando tur rango den enseñansa, Tromp a bira director di e departamento di Enseñansa na 1975; funcion cu el a ocupa te su pension na 1978. Tambe como pensionado el a keda pone su mes disponibel pa enseñansa como presidente di "Stichting Katholiek Onderwijs Aruba" (SKOA) y di Stichting Avond-HAVO Aruba.

Na aña 1948 Tromp tabata co-fundado y lider di partido Union Nacional Arubano. Di 1949 te 1951 e tabata miembro di Parlamento di Antias Hulandes y entre 1951 y 1955 e tabata simultaneamente miembro di Conseho Insular y diputado di Enseñansa. Na 1951, 1952 y 1954 Tromp a forma parti di e delegacion Antiano cu a atende e Conferencia di Mesa Rondo, den cual e Statuut pa Reino Hulandes a wordo acepta. Den e di dos gabinete Jonckheer el a sirbi como minister di Enseñansa y Desaroyo di Antias Hulandes, di 1958 te 1962.

Dos decada despues cu el a bandona politica, Tromp ta bira e prome gobernador di pais Aruba dia prome di januari 1986. E ta retira di su puesto dia 12 di maart 1992. Na su despedida como gobernador el a wordo nombra Gran Oficial (*Grootofficier*) den Orden di Oranje-Nassau. Dia prome di november 1993 ta habri e scol basico nobo na e bario Montaña bou di su nomber, *Colegio Felipe Tromp*.   

Tromp a fayece diasabra, 12 di augustus 1995 na edad di 77 aña. E tabata casa cu Riselia (Candida) Gomez y tabata tata di dos yiu homber y un yiu muhe.

## Mira tambe
* Copa Hubenil Gobernador Felipe B. Tromp

## Link externo
* Website oficial di Gobernador di Aruba
Chano Margaretha

**Modesto Apostel (Chano) Margaretha** (☆ 24 di febrüari 1914 na Rooi Santu - † 5 di mart 1990 na Kòrsou) tabata un polítiko di Kòrsou di Partido Demokrat (DP). Na 1958 e tabata e promé konsehal ku a papia papiamentu durante un reunion di Konseho Insular di Kòrsou. Esaki a wòrdu mira komo un akto heroiko. 

## Bida
Chano Margaretha a nase i lanta den bario di Rooi Santu. El a kuminsa su karera komo karpinté, trahando pa diferente kontratista. Despues el a nabega un tempu i a traha na refineria Isla i refineria Lago na Aruba. 

Margaretha tabata den polítika pa gran parti di su bida. El a sirbi na tres okashon komo miembro di Konseho Insular di Kòrsou: 30 di novèmber 1957 te 26 yüli 1958; 16 di yanüari 1959 te 26 di yüni 1959 i 21 di febrüari 1961 te 24 di yüni 1963. Komo akto di protesta e ta hiba palabra na idioma Papiamentu den e reunion públiko di Konseho Insular di dia 8 di febrüari 1958. Margaretha tabata e promé persona pa hasi tal, ya ku na 1958 hulandes tabata e úniko idioma ofisial na Kòrsou i tabata wòrdu usa den politika tambe. E debate largu ku a sigui ta resulta den un moshon pa djei padilanti papia Papiamentu den reunion. E moshon ta wòrdu aksepta unanimamente. Finalmente na 2007 Kòrsou ta ofisialisá papiamentu komo idioma ofisial.

Margaretha tabata kasá ku Sarah Phelipa i tabata tata di shete yu.

## Honor
Komo rekonosimentu e Komishon Nòmbernan di Kaya ta kambia na 2015 e nòmber di Kaya Rooi Santu pa *Kaminda Modesto A. (Chano) Margaretha*, libertadó di idioma papiamentu. E mesun aña minister di Enseñansa, Siensia, Kultura i Deporte, Irene Dick, ta proklamá dia 8 di febrüari komo Dia Nashonal di Papiamentu.
Eugene Holiday

**Eugene Bernard Holiday** (☆ 14 di december 1962 na Philipsburg) tabata e prome Gobernador di Sint Maarten di 2010 te 2022. El a wordo huramenta dia 7 di september 2010 dor di Conseho di Minister di Reino (*Rijksministerraad*).

## Bida
Eugene Holiday a nace dia 14 di december 1962 na Sint Maarten como e di cuater di shete yiu di  Eugene Bernard Holiday Sr. y Leonie Cassandra Marsham. Despues di bishita Oranje School y St. Joseph School na Philipsburg el a sigui enseñansa secundario na Milton Peter College (MPC) na South Reward. Na Hulanda e ta completa VWO na Katholieke Canisius College na Nijmegen y ta continua su estudio na Universidad Catolico Brabant na Tilburg, obteniendo e titulo di doctorandus den economia na 1987.

Holiday a cuminsa su carera profesional na Banco di Antias Hulandes na Corsou. Na 1995 e ta wordo apunta pa lidera e taskforce pa bin cu un plan di recuperacion pa e daño ocaciona pa orkan Luis. Di 1995 te 1998 e tabata director di e compania aereo Winair y di 1998 te 2010 presidente-director di e compania operador di Aeropuerto Internacional Princesa Juliana.

Holiday a casa na 1990 cu Marie-Louise Hazel.

## Politica
Despues di e desmantelacion di Antias Hulandes na 2010 Sint Maarten ta adkiri e status di pais autonomo dentro di Reino Hulandes. E hefe di estado ta e rey di Hulanda, actualmente Rey Willem-Alexander, kende ta wordo representa na Sint Maarten pa e gobernador. Eugene Holiday a bira dia 10 di oktober 2010 e prome gobernador di Sint Maarten. Despues di dos termino di seis aña e ta retira dia 10 di oktober 2022. Su sucesor ta Ajamu Baly.

Na su despedida como gobernador Holiday a keda condecora como Comendador (*Commandeur*) den Orden di Oranje-Nassau.

## Link externo
*  Website oficial di Gobernador di Sint Maarten
Wycliffe Smith

**Wycliffe Sylvester Smith** (☆ 18 di december 1948 na Saba) ta un politico, poeta y autor di Sint Maarten E tabata prome minister di Sint Maarten di 10 di oktober 2019 te 19 di november 2019.  Previamente e tabata minister di Enseñansa, Hubentud, Deporte y Cultura di 2018 pa 2019 den e di dos gabinete Marlin-Romeo y Gezaghebber di Saba di 1983 te 1989. E ta co-fundador y lider di Partido Cristian di Sint Maarten (*Sint Maarten Christian Party*).

## Biografia
Wycliffe Smith a nace na Saba y a bai scol secundario na Sint Maarten. Despues di a obtene su certificado di maestro na Hulanda na 1971, el a ocupa diferente funcion den enseñansa na Islariba, entre otro como inspector pa enseñansa primario y hefe di departamento di Enseñansa na Sint Maarten. Den añanan 90 e tabata rector di Universidat di Sint Maarten y despues miembro di direktiva. Smith a sirbi pa hopi aña como pastoor di e Iglesia Bautista di Testament Nobo na Philipsburg.

### Politica
For di 1 di november 1983 te ku 2 di november 1989, Smith tabata gezaghebber di Saba. Na 2015, e tabata co-fundado di Partido Cristian di Sint Maarten (SMCP), cu den e eleccion di 2016 no a logra gana ningun asiento den Parlamento di Sint Maarten. Den e siguiente eleccion di 2018, e partido ta adkeri un asiento bou di liderazgo di Smith. Seguidamente SMCP huntu ku e Democratnan Uni, a forma un gobierno di coalicion, gabinete Marlin-Romeo II. Smith a bira e unico minister pa SMCP, asumiendo e cartera di Educacion, Cultura, Hubentud y Deporte. Despues cu Leona Marlin-Romeo a renunsia como prome minister, Smith a bira prome minister di e gabinete demisionario, banda di su cargo como minister.

### Poeta y autor
Na 1976 Smith ta debuta cu su poemanan den e publicacion *A Voice from W-inward*. El a compila tambe un bista historico i un antologia di e poesia y literatura folklorico oral di Islariba. El a publica cuenta y poemanan pa mucha. E trabou di Smith a trese literatura di idioma ingles for di e islanan di Islariba mas bou atencion como parti di e literatura di Caribe Hulandes.

## Obra literario
* *A Voice from W-inward* (1976)
* *A broken dream* (1979, cu Carmen Simmons)
**Nature, I love you* (1980, cu e.o. Enrique Muller)
* *Windward Island verse: a survey of poetry in the Dutch Windward Islands* (1981)
* *Winds above the hills: a collection of poems from St. Maarten, Netherlands Antilles* (1982)
* *Mind Adrift* (1983)
* *The development of poetry in the Dutch Windward Islands*
**The story boat: stories from island travels over the water. Now they are taking a boat to you* (2002, cu e.o. James Franklin Wilson, Toon Tellegen)
Leona Marlin-Romeo

**Leona Marlin-Romeo** (☆ 3 di yüli 1973 na Sint Maarten) ta un politico di Sint Maarten. E tabata promé minister di Sint Maarten di 15 di yanüari 2018 te 10 di òktober 2019, enkabesando dos gabinete konsekutivo ku sosten di su partido United Democrats. Entre 2014 i 2016 e tabata miembro di Parlamento di Sint Maarten.

## Biografia
Leona Romeo a nase dia 3 di yüli 1973 komo yu di Marius Romeo i Marilyn Thomas. Komo mucha, Marlin-Romeo tabata bai e Sentro Agógiko Metodista (MAC) na Sint Maarten. El a bai brevemente St. Maarten Academy promé ku el a trasladá pa Oak Hill Academy na Virginia. El a gradua di Universidat di Adelphi na 1995 ku un bachelor den siensia polítiko i un menor den franses. El a kontinua su estudio na Universidat di Amsterdam unda el a gradua ku un master den Relashonnan Internashonal. Na 2005, Marlin-Romeo a regresá Sint Maarten, i a kuminsá traha komo e hefe di e Departamentu di Registro Sivil.

Marlin-Romeo ta kasá ku Richard Marlin i huntu nan tin dos yu.

### Politika
Marlin-Romeo a partisipa den elekshon pa Parlamento di Sint Maarten na aña 2010 riba lista di NA, na 2014 riba lista di USP, na 2016 riba lista di UP i na 2018 riba lista di UD. 

E promé gabinete Marlin-Romeo tabata un gabinete interino despues di kaida di gobiernu di William Marlin i ku tabatin e tarea pa dirigí e pais te na elekshon na febrüari 2018 i formashon di un gobièrnu nobo. E formashon di e gabinete aki a tarda komo Franklin Meyers, e promé formadó i kandidato pa promé minister, no a pasa e screening pa minister. P’esei a disidí pa nombra Marlin-Romero, kandidato pa minister di Hustisia, komo promé minister. El a huramentá dia 15 di yanüari 2018. 

Despues di e elekshon i formashon di un gobièrnu nobo, Marlin-Romeo a bolbe bira promé minister dia 25 di yüni 2018. Despues di negosiashonnan difísil, el a yega na un akuerdo ku Hulanda i Banko Mundial riba un programa di rekuperashon pa e daño kousa pa orkan Irma. Pero un punto di kontenshon a keda e drechamentu di Aeropuerto Internashonal Prinses Juliana, ku Hulanda solamente kier a finansia si e haña influensia den e maneho di e aeropuerto. E aresto di lider di partido UD, Theo Heyliger, a hasi e relashonnan mas tenso ainda. Algun miembro di e frakshonnan ku tabata sostené e gobièrnu a bula kurá pa oposishon, di manera ku Marlin-Romeo a pèrdè su sosten di mayoria. E di dos gabinete Marlin-Romeo a kai dia 22 di sèptèmber 2019.
Rafael Boasman

**Rafael A. Boasman** (☆ 5 di juni 1953 na Aruba) ta un politico di Sint Maarten. E tabata prome minister di Sint Maarten di 24 di november 2017 te 15 di januari 2018. Desde 20 di december 2016 te 15 di januari 2018 e tabata alaves minister di Husticia di Sint Maarten. Anteriormente e tabata minister di Salud, Desaroyo Social y Labor di 7 di september 2015 te 19 di november 2015 y minister interino di Turismo, Asuntonan Economico, Transporte y Telecomunicacion di 20 di december 2016 te 4 di april 2017. E ta miembro di United St. Maarten Party (USP).

Boasman a bira prome minister despues di dos mocion di desconfiansa den Parlamento di Sint Maarten y un instruccion di Conseho di Minister di Reino na gobernador Eugene Holiday dia 24 di november 2017 pa retira William Marlin di inmediato.
Parlamento di Kòrsou

**Parlamento di Kòrsou** (hulandes: **Staten van Curaçao**) ta e parlamento unikameral di Kòrsou, pais outónomo dentro di Reino Hulandes. E parlamento ta konstituí pa 21 miembro ku ta wòrdu elegí periódikamente pa un término di kuater aña. Esaki ta tuma lugá pa medio di elekshonnan direkto (representashon proporshonal) na kual ta partisipa e residentenan di Kòrsou ku tin derecho di voto.

## Historia
E promé parlamento a wòrdu inougurá dia 10 di òktober 2010, fecha di e disolucion di Antia Hulandes. E miembronan di e último Konseho Insular di Kòrsou, elegí den e elekshon di 27 di ougùstùs 2010, tabata e promé miembronan di Parlamento di Kòrsou.

## Edifisio
E parlamento ta hasi uso di varios edifisio den Punda. Entre otro e edifisio "Stadhuis" na Wilhelminaplein ku tin 21 trapi ku ta representá e 21 asientonan.  Aki tin e sala di reunion prinsipal di parlamento mes i ta sede di mayoria di e personal di griffie. Entre 2010 i 2014, mientras e edifisio tabata wòrdu renobá, parlamento a reuní den e eks-edifisio di Konseho Insular riba Ansinghstraat. Den e  edifisionan na Breedestraat, kaminda antes tabata situá BNA i La Bonansa, ta ubiká e frakshonnan di parlamento, nan kolaboradónan i tambe personal di griffie. 

## Konstelashon aktual
### [[Movementu Futuro Kòrsou|MFK]]
* Eduard Braam
* Gilbert Doran (lider di frakshon interino)
* Juniël Carolina
* Fergino Brownbill
* Franciss Lourens (susesor di Amerigo Thodé)
* Maria Nita
* David Seferina
* Charetti America-Francisca (presidente di parlamento)
* Ramón Yung

### [[Partido Nashonal di Pueblo|PNP]]
* Sheldry Osepa - lider di frakshon
* Corine Djaoen Genaro (parlamentario independiente desde 21 di ougùstùs 2024)
* Gwendell Mercelina
* Elvin Gerard (desde 14 di òktober 2024 remplasá pa Ruthmilda Larmonie-Cecilia)

### [[Partido Alternativa Real|PAR]]
* Quincy Girigorie - lider di frakshon
* Zita Jesus-Leito (parlamentario independiente desde 28 di mart 2024)
* Ana-Maria Pauletta
* Steven Croes

### [[Partido MAN|MAN]]
* Steven Martina - lider di frakshon
* Giselle Mc William

### [[Kòrsou Esun Mihó|KEM]]
* Michelangelo Martines (desde 21 di novèmber 2024 remplasá pa Anthony Godett)

### [[Trabou pa Kòrsou|TPK]]
* Rennox Calmes

## Mira tambe
* Lista di presidente di Parlamento di Kòrsou
* Parlamento di Antias Hulandes
Parlamento di Sint Maarten

**Parlamento di Sint Maarten** (hulandes: **Staten van Sint Maarten**; ingles: **Parliament of Sint Maarten**) ta e parlamento unikameral di Sint Maarten, pais outónomo dentro di Reino Hulandes. E parlamento ta konstituí pa 15 miembro ku ta wòrdu elegí periodikamente pa un término di kuater aña. 

## Ròl i funshon
E parlamento ta e órgano legislativo mas altu di e pais i ta representa henter e poblashon di e banda hulandes di e isla. E aña parlamentario ta kuminsá riba e di dos djamars di sèptèmber. Durante e sesion aki gobernador di Sint Maarten ta elabora riba e maneho ku gobièrnu lo hiba. E parlamento ta eligi un presidente i visepresidente for di su propio membresia. Presidente di Parlamento ta habri i sera aña parlamentario. Tin biaha ta yama parlamento un “ko-legisladó”, huntu ku gobièrnu, pasobra ambos tin kontrol riba polítika.

## Historia
E promé parlamento a wòrdu inougurá dia 10 di òktober 2010, fecha di e disolucion di Antia Hulandes. Promé ku 10 di oktober 2010 Sint Maarten tabatin un konseho insular ku 11 miembro i tabata representa den Parlamento di Antias Hulandes ku 11 asiento.

Lema di Parlamento di Sint Maarten ta *Coram Populo* (*E Presensia di e Pueblo - Openly in Presence of the People*).

## Mira tambe
* Lista di presidente di Parlamento di Sint Maarten
* Parlamento di Antias Hulandes

## Link eksterno
* Wèpsait ofisial di Parlamento di Sint Maarten
26 di sèptèmber

**26 di sèptèmber** ta e di 269 dia di aña (270 den un schrikkeljaar) riba e kalènder gregoriano. Ta resta 96 dia pa e aña terminá.

## A sosodé
* 2003 - Na Aruba a funda Fundashon Parke Nashonal Arikok (FPNA, awendia ACF) pa maneha Parke Nashonal Arikok.
* 2016 - Na Sint Maarten nuebe partido polítiko a partisipá na e elekshon pa Parlamento di Sint Maarten, ku a wòrdu yamá trempan despues ku gabinete Gumbs a disolbé e parlamento.

## A nase
* 1979 - Yurendell de Caster, pelotero yu di Kòrsou.
* 1991 - Alina Mansur, modelo y Miss Aruba 2017

## A fayesé

## A selebrá/konmemorá
*  - Dia di Bandera Nashonal
*  - Dia di Revolushon
27 di sèptèmber

**27 di sèptèmber** ta e di 270 dia di aña (271 den un schrikkeljaar) riba e kalènder gregoriano. Ta resta 95 dia pa e aña terminá.

## A sosodé
* 1905 - *[[Atardi (poema)|Atardi]]*, poema klásiko na papiamentu di Joseph Sickman Corsen ta sali publiká pa promé biaha den korant La Cruz na Kòrsou.
* 2013 - Na Aruba a tene elekshon pa Parlamento di Aruba.

## A nase
* 1942 - Mamita Fox († 2023), aktivista sosial, eskritor i artista kurasoleño-boneriano. 

## A fayesé
* 1821 - Luis Brion (39), militar, komersiante i patriota di Kòrsou.
 
## A selebrá/konmemorá
*  Dia Mundial di Turismo
*  - Dia di Independensia
28 di sèptèmber

**28 di sèptèmber** ta e di 271 dia di aña (272 den un schrikkeljaar) riba e kalènder gregoriano. Ta resta 94 dia pa e aña terminá.

## A sosodé
* 2001 - Den e elekshon cu a tuma lugá na Aruba partidonan, MEP (12), AVP (6), PPA (2) OLA (1), ta obtené asiento den Parlamento di Aruba. Un luna despues gabinete Oduber III ta huramentá.

## A nase
* 1969 - Marisol Lopez Tromp, politiko i minister di Aruba.

## A fayesé
* 2015 - Frank Martinus Arion (78), eskritor, poeta i lingwista di Kòrsou. 

## A selebrá/konmemorá
*  - Dia di Estado
29 di sèptèmber

**29 di sèptèmber** ta e di 272 dia di aña (273 den un schrikkeljaar) riba e kalènder gregoriano. Ta resta 93 dia pa e aña terminá.

## A sosodé
* 1927 - Na Willemstad a develá un estatua di mgr. Martinus Niewindt riba plasa di Basílika Santa Ana na Otrobanda. 
* 1963 - Telearuba a bai den aire riba Kanal 12 komo e promé planta di televishon na Aruba. 
* 2012 - Na Kòrsou gobernador interino a huramentá e miembronan di Gabinete Betrian, mientras eks-premier Gerrit Schotte ta konsiderá esaki un golpi di estado i ta nenga pa retirá.

## A nase
* 1938 - Miguel Pourier (†2013), polítiko boneriano i promé minister di Antias Hulandes
* 1950 - Merle Collins, poeta i outor di Grenada 
* 1968 - Lucien Dirksz, siklista olimpiko arubano
* 1988 - Ir-Sais, kantante boneriano.

## A fayesé

## A selebrá/konmemorá
*  Dia Mundial di Kurason
30 di sèptèmber

**30 di sèptèmber** ta e di 273 dia di aña (274 den un schrikkeljaar) riba e kalènder gregoriano. Ta resta 92 dia pa e aña terminá.

## A sosodé
* 1962 - Na Boneiru a funda klup di futbòl SV Atlétiko Tera Corá.
* 1966 - Botswana ta independisá di e Imperio britániko.
* 2016 - Horkan Matthew ta bira horkan di kategoria 5, birando e horkan mas fuerte den área di Karibe desde 2007.

## A nase
* 1987 - Kenley Jansen, pelotero profeshonal i internashonalista yu di Kòrsou

## A fayesé
* 2013 - Jules de Palm (91), lingwista, poeta, eskritor i traduktor di Kòrsou.

## A selebrá/konmemorá
*  - Dia di Independensia
1821

**1821**  (**MDCCCXXI**) tabata un aña komun ku a kuminsá riba un djaluna riba e kalènder gregoriano. E ta e di 21 aña di siglo 19 i e di dos aña di dékada 1820.

## A sosodé
**Yanüari**

**Febrüari**
 
**Mart**

**Aprel**
 
**Mei**

**Yüni**

**Yüli**
 
**Ougùstùs**
 
**Sèptèmber**

**Òktober**

**Novèmber**

**Desèmber**
 
## A nase
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**
 
**Sèptèmber**

**Òktober**

**Novèmber**

**Desèmber**

## A fayesé
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**
2 di febrüari

**2 di febrüari** ta e di 33 dia di aña riba e kalènder gregoriano. Ta resta 332 dia (333 den un schrikkeljaar) pa e aña terminá.

## A sosodé

* 1913 - Trahadónan den waf di Kòrsou a kuminsa wèlga pa forsa un oumento di salario.
* 1932 - Na Aruba a funda e klup di futbòl Aruba Juniors.
* 1942 - Reina Wilhelmina den un diskurso a priminti ku despues di e guera lo bin un Reino nobo konstituí pa Hulanda, Indonesia, Sürnam i Antias Hulandes.
* 2020 - Na Willemstad, Kòrsou a inougurá *Katedral di Sumpiña*, e obra di arte gigantesko di Herman van Bergen den kura di Lanthùis Bloemhof.
* 2023 - Inisio di e torneo internashonal di beisbòl *[[Seri di Karibe|Seri di Karibe 2023]]* na Venezuela, na kual Kòrsou a partisipa pa promé biaha komo pais invitá.

## A nase
* 1926 - Nydia Ecury ((†2012), edukador, eskritor, traduktor i aktris arubano-kurasoleño. 

## A fayesé
* 2025 - Carel Weeber (87), arkitekto di Kòrsou.
 
## A selebrá/konmemorá
*  - Dia di Konstitushon
* Dia Mundial di Zonanan Húmedo
6 di febrüari

**6 di febrüari** ta e di 37 dia di aña riba e kalènder gregoriano. Ta resta 328 dia (329 den un schrikkeljaar) pa e aña terminá.

## A sosodé
* 1788 – Massachusetts ta bira e di seis estado pa ratifiká e Konstitushon merikano.
* 1828 - Na Willemstad a lanta *Curaçaosche Bank*, ku despues a bira Banko Sentral di Antias Hulandes (BNA) i desde 2010 ta konosí komo Banko Sentral di Kòrsou i Sint Maarten.
* 1952 - Tras e fayesementu di su tata, George VI, Elizabeth II ta bira reina di Reino Uni i su otro Reinonan i Teritorionan i hefe di e Mankomunidat britániko. 
* 1971 - Na Kòrsou a lanta e partido polítiko Movementu Antia Nobo (awendia konosí komo Partido MAN).

## A nase
* 1911 - Ronald Reagan (†2004), polítiko i presidente merikano (1981-1989).
* 1923 - Ben Leito (†1996), e di kuater gobernador di Antia Hulandes (1970-1983).
* 1945 - Bob Marley (†1981), kantante, kantoutor i músiko hamaikino.
* 1963 - Edward Cheung, ingeniero i sientífiko arubano.

## A fayesé
* 2024 - Mayra Coffie (77), polítiko di Kòrsou
  
## A selebrá/konmemorá
*  - Dia Nashonal (Dia di Waitangi; na māori: *Te Rā o Waitangi*)
15 di yanüari

**15 di yanüari** ta e di 15 dia di aña riba e kalènder gregoriano. Ta resta 350 dia (351 den un schrikkeljaar) pa e aña terminá.

## A sosodé
* 1977 - Na Aruba a funda e club di futbol SV Independiente Caravel.
* 1981 - Na Aruba a funda e empresa estatal, Aruba Ports Authority.
* 1990 - Jaime Saleh a asumí e kargo di gobernador di Antia Hulandes.
* 2001 - A kuminsa e Wikipedia na ingles. E ta e promé version di e ensiklopedia online Wikipedia.

## A nase
* 1950 - Fridi Martina († 2014), aktris, kantante, dosente i dramaturgo di Kòrsou.
* 1952 - George Boeree († 2021), kreador di Lingua Franca Nova.

## A fayesé
* 1991 - Guillermo Trinidad (51), polítiko arubano. 

## A selebrá/konmemorá
10 di òktober

**10 di òktober** ta e di 283 dia di aña (284 den un schrikkeljaar) riba e kalènder gregoriano. Ta resta 82 dia pa e aña terminá.

## A sosodé
* 1780 - E horkan grandi di 1780 ta pasa den área di Karibe, kitando bida di mas of menos 20.000 hende. Mayoria di e viktimanan a kai entre 10 i 16 di òktober na e islanan Barbados, Martinique i Sint Eustatius. E tabata e horkan mas mortal ku a yega di  dokumentá den historia.
* 1868 - Carlos Manuel de Céspedes, un cubano riko i doño di kunuku grandi, ta inisia e proseso di independensia kontra Spaña.
* 1952 - Na Kòrsou a funda e klup di futbòl Victory Boys.
* 1970 - Fiji a independisa di Imperio britániko.
* 2010 - Antias Hulandes ta stop di eksisti. Kòrsou i Sint Maarten ta bira pais nobo dentro di Reino Hulandes, i Boneiru, Sint Eustatius i Saba (*Islanan BES*) ta atkirí e status di munisipio spesial di Hulanda.
* 2010 - Frits Goedgedrag ta bira e promé Gobernador di Kòrsou i Eugene Holiday e promé Gobernador di Sint Maarten.
* 2010 - Gerrit Schotte ta bira e promé minister-presidente di Kòrsou i Sarah Wescot-Williams e promé minister-presidente di Sint Maarten.

## A nase
* 1922 - Boeli van Leeuwen (85), outor i poeta antiano 

## A fayesé

## A selebrá/konmemorá
*  - Dia di Independensia
*  - Dia di Independensia
*  - Dia di Kòrsou
*  - Dia di Konstitushon
* Dia Mundial di Salú Mental